wickkiey/tamil-wikipedia-chunked huggingface dataset:
# திமாய்

## விழாக்கள் / சடங்குகள்

நேபாளத்தில், திமாய் முக்கிய மத விழாக்கள் மற்றும் சடங்குகளில் (ஜாத்ரா, பூஜை ) இசைக்கப்படுதிறது.  
- ஜனபஹாத்ய தேர் திருவிழா
- பூங்கா தியா ஜாத்ரா தேர் திருவிழா
- யென்யா புன்ஹி
- நேபாள சம்பத்தின் புதிய ஆண்டு
- பிஸ்கட் ஜாத்ரா
- கிருட்டிணன், பிள்ளையார் போன்ற தெய்வங்களுக்கான பூஜைகள்
- பஹா சரே
- துப்பாக்கி புன்ஹி (காய் ஜாத்ரா)
- யேலா (நேபாள சம்பாவில் மாதம்: இது அன்ஷி முதல் காட்ஸ்தபனா வரை தொடங்குகிறது)  
இது குடும்ப விழாக்கள் மற்றும் வாழ்க்கை சுழற்சி சடங்குகளில் பயன்படுத்தப்படுகிறது:  
- ஜான்கோ
- கைதா பூஜை  
பதவியேற்புகள், பேரணிகள், வரவேற்புகள், கலாச்சார நிகழ்ச்சிகள் மற்றும் போட்டிகளிலும் திமாய் இசைக்கப்படுகிறது.
# முன்னோடிச் சேர்மம்

**முன்னோடிச் சேர்மம்** *(precursor (Chemistry))* என்பது எந்தவொரு சேர்மம் வேதிவினையில் பங்கேற்று மற்றொரு சேர்மத்தை கொடுக்கிறதோ அந்த சேர்மத்தைக் குறிக்கும்.  
உயிர் வேதியியலில் முன்னோடி என்ற சொல் பெரும்பாலும் வளர்சிதை மாற்றப் பாதையில் தோன்றும் மற்றொரு சேர்மத்திற்கு முந்தைய ஒரு வேதியியல் சேர்மத்தை குறிக்கிறது. புரத முன்னோடி என்ற பயன்பாட்டிலுள்ள சொற்களை இதற்கு உதாரணமாக கூறலாம்.
# முன்னோடிச் சேர்மம்

## சட்டவிரோத மருந்து முன்னோடிகள்

1988 ஆம் ஆண்டில், போதை மருந்துகள் மற்றும் மனோவியல் பொருட்களின் சட்டவிரோத கடத்தலுக்கு எதிரான ஐக்கிய நாடுகளின் மாநாடு 1988 ஆம் ஆண்டு நடைபெற்றது. சட்டவிரோதமான மருந்துகளை உற்பத்தி செய்ய பயன்படுத்தப்படும் முன்னோடி சேர்மங்களின் கட்டுப்பாடு தொடர்பான விரிவான விதிகள் மற்றும் தேவைகளை இம்மாநாடு அறிமுகப்படுத்தியது.
ஐரோப்பாவில் ஒழுங்குமுறைச் சட்டம் 273/2004 என்ற எண்ணில் முன்னோடி மருந்துகள் குறித்த சட்டத்தை ஐரோப்பிய பாராளுமன்றம் 2004 ஆம் ஆண்டு பிப்ரவரி மாதம் 11 ஆம் நாள் ஏற்றுக் கொண்டது.
# முன்னோடிச் சேர்மம்

## சட்டவிரோத வெடிபொருள் முன்னோடிகள்

ஐரோப்பிய ஒன்றிய ஒழுங்குமுறைச் சட்டம் 98/2013 என்ற எண்ணில் முன்னோடி வெடிபொருட்கலை சந்தைப்படுத்துவது மற்றும் பயன்படுத்துவது குறித்த சட்டத்தை ஐரோப்பிய பாராளுமன்றம் 2013 ஆம் ஆண்டு சனவரி மாதம் 15 அன்று ஏற்றுக்கொண்டுள்ளது. வெடிபொருட்களை சட்டவிரோதமாக தயாரிப்பதற்கு தவறாகப் பயன்படுத்தக்கூடிய சில பொருட்கள் அல்லது கலவைகளை அறிமுகம் செய்தல், வைத்திருத்தல் மற்றும் பயன்படுத்துதல் தொடர்பான விதிமுறைகளை பின்பற்றுவதில் ஐரோப்பா முழுவதும் ஒன்றுபட்டு செயல்படுவதை இச்சட்டம் அங்கீகரிக்கிறது.
# முன்னோடிச் சேர்மம்

## கண்டறிதல்

சிலிக்கான்-நுண்ணளவு வாயு நிறமாலை நெடுவரிசையுடன் பொருந்திய வெற்று இழை பொருத்தப்பட்ட அகச்சிவப்பு நிறமாலை அடிப்படையில் உருவாக்கப்பட்ட கையடக்கமான மேம்பட்ட உணரி மூலம் சட்டவிரோத தூண்டுதல்களையும் நுண்ணளவு நிலை முன்னோடிகளையும் உணர்திறன் மூலம் பகுப்பாய்வு செய்யலாம்.  
வெடிபொருட்களையும் அவற்றின் முன்னோடிகளையும் கண்டறிய ராமன் நிறமாலையியல் வெற்றிகரமாக சோதிக்கப்பட்டது.
சுற்றுச்சூழலில் வெடிபொருட்கள் மற்றும் சட்டவிரோத மருந்துகள் போன்ற முன்னோடி சேர்மங்களைக் கண்டறியக்கூடிய தொழில்நுட்பங்கள் வெடிபொருட்கள் மற்றும் சட்டவிரோத மருந்துகள் உற்பத்தி செய்யப்படும் தளங்களை விரைவாக கண்டறிவதற்கு பங்களிக்கக்கூடும்.
# ஐதரோ ஆல்கைலேற்றநீக்கம்

**ஐதரோ ஆல்கைலேற்றநீக்கம்** *(Hydrodealkylation)* என்பது ஓர் அரோமாட்டிக் ஐதரோ கார்பனிலிருந்து ஐதரசன் முன்னிலையில் ஆல்க்கைல் குழுக்களை நீக்கும் வினையைக் குறிக்கும். பெரும்பாலும் தொலுயீன் போன்ற அரோமாட்டிக் ஐதரோகார்பன்கள் ஐதரசன் முன்னிலையில் இவ்வினையில் ஈடுபட்டு வேதி வினைக்குழுக்கள் ஏதுமில்லாத எளிய ஐதரோகார்பன்கள் உருவாகின்றன. 1,2,4-டிரைமெத்தில்பென்சீனிலிருந்து சைலீன் உருவாகும் வினையை இதற்கு உதாரணமாகக் கூறலாம் . வழக்கமாக இச்செயல்முறை உயர்வெப்பநிலை மற்றும் உயர் அழுத்தத்தில் அல்லது ஒரு வினையூக்கியின் முன்னிலையில் நிகழ்கிறது. இவை முதன்மையாக குரோமியம் அல்லது மாலிப்டினம் போன்ற இடைநிலை உலோகங்களாகும்.
# சன்னி இயக்கும

**சன்னி இயக்கும** (*Sanni Yakuma*, , **சன்னி யக்கும**) சில நேரங்களில் **தஹஅட்ட சன்னிய** (*දහඅට සන්නිය*, பதினெட்டாவது சன்னி) என்று அழைக்கப்படுவது ஒரு பாரம்பரிய சிங்களவர்களின் ஒரு பாரம்பரிய பேயோட்டுதல் சடங்கு ஆகும். இந்த சடங்கு 18 வகையான முகமூடி அணிந்த நடனங்களைக் கொண்டுள்ளது. ஒவ்வொன்றும் மனிதர்களைப் பாதிக்கும் ஒரு குறிப்பிட்ட நோயினை சித்தரிக்கிறது. இந்த 18 நடனங்கள் பஹாரதாவின் முக்கிய நடனங்கள், அல்லது கீழ்ப்புற நாட்டின் நடனம் அல்லது இது இலங்கையின் மூன்று முக்கிய நடன வடிவங்களில் ஒன்றாகும். இந்த சடங்கானது. மனிதர்களைத் தாக்கியுள்ள அரக்கர்களை அழைத்து மனிதர்களைத் தொந்தரவு செய்யாமல் அழிந்து போக வேண்டுவதாகும்.
# சன்னி இயக்கும

## தோற்றம்

நோய்கள் மனிதர்களுக்கு பேய்களால் கொண்டுவரப்பட்டன என்றும் இந்த நம்பிக்கைகள் மற்றும் சடங்குகள் வரலாற்றுக்கு முந்தைய காலத்தில் தனது மூலத்தைக் கொண்டிருக்கக்கூடும் என்றும் நம்பப்பட்டது. நாட்டுப்புறக் கதைகளின்படி, சன்னி யக்குமவில் சித்தரிக்கப்பட்டுள்ள 18 பேய்கள் புத்தர் காலத்தில் தோன்றியதாக நம்பப்படுகின்றன. இருப்பினும், இந்தக் கதை பல புத்த மத ஆதாரங்களில் வித்தியாசமாகக் கொடுக்கப்பட்டுள்ளது, மேலும் புத்தர் ரத்தன சூட்டாவின் முழக்கத்தின் மூலம் நகரத்தை ஒரு கொள்ளை நோயில் இருந்து காப்பாற்றுவதை விவரிக்கிறது. வைசாலி நகரத்தில் புத்தரின் வருகை என்ற கதையில் லிச்சாவியின் அரசன் தனது அரசி கள்ளத்தொடர்பு கொண்டிருந்ததாக சந்தேகித்து அவளைக் கொன்று விடுகிறான். இருப்பினும், அவளுக்கு மரண தண்டனை நிறைவேற்றப்படும் போது ஒரு குழந்தையைப் பெற்றெடுக்கிறாள். அந்த குழந்தை பிணத்திடமிருந்து பால் அருந்தி உயிர் பெற்ற "கொல சன்னியா" என்ற பெயருடன் அரக்கனாக வந்து தனது தந்தையின் செயலுக்குப் பழி தீர்க்கும் விதமாக நகரையே அழிக்கிறான். கோல சன்னியா 19 நச்சுகளை வசீகரித்து 18 அரக்கர்களாக மாற்றி தன்னோடு சேர்ந்து நகரத்தை அழிக்க பயன்படுத்திக் கொள்கிறான். 18 அரக்கர்களும் அரசனைக் கொன்றதோடு, நகரையே கைப்பற்றி தினமும் ஆயிரக்கணக்கானோரைக் கொன்று தின்றனர். இறுதியில், புத்தர் அவர்களை அடக்கி மக்களை இனி கொல்லக்கூடாது என்ற உறுதியைப் பெற்றார்.  
இந்த 18 அரக்கர்களில் ஒவ்வொருவரும் மனிதர்களில் 18 விதமான பிணிகளைத் தோற்றுவிப்பதாக நம்பப்படுகிறது. சன்னி யாகுமா சடங்கானது, அந்த அரக்கர்களை அழைத்து, கட்டுப்படுத்தி, அரக்கர் உலகத்திற்கு வெளியேற்றுவதாக நம்பப்படுகிறது.
# சன்னி இயக்கும

## சடங்கின் முறை

இந்த சடங்கின் பெயரானது, முறையே "நோய்" மற்றும் "அரக்க சடங்கு" ஆகிய பொருளைத் தரக்கூடிய சிங்கள வார்த்தைகளான "சன்னிய" மற்றும் "யாக்குமா" ஆகியவற்றிலிருந்து உருவானது.  
இந்த சடங்கானது ஆவிகளோடு தொடர்புடைய மரபு சார்ந்த நம்பிக்கைகளை புத்த மதத்தோடு ஒருங்கிணைத்ததாக உள்ளது. குணப்படுத்துதம் சடங்கைத் தொடங்குவதற்கு முன்னதாக, *யகாடுரா* என்றழைக்கப்படும் முதன்மை நபர் நோயாளியானவர் அரக்கனால் அல்லது தீய ஆவியால் பாதிக்கப்பட்டுள்ளாரா என்று அறிவார். பின்னர் சடங்கிற்கான பொருத்தமானநாள் மற்றும் நேரம் (வழக்கமாக விடியலிலிருந்து பொழுது சாயும் வரை) குறிக்கப்படும்). *எடுரா* அல்லது *யகாடுரா* ஒரு மீனவராகவோ, மேளமடிப்பவராகவோ, விவசாயியாகவோ உள்ள மரபு சார்ந்த குணப்படுத்துபவர் ஆவார். இந்தச் சடங்கானது இரண்டு படிநிலைகளைக் கொண்டது ஆகும். அவை அட பாலயா மற்றும் டாகா அடா சன்னிய என்பவை ஆகும். நடனக்காரர்கள் வண்ணமிகு அடவைக் கட்டிக் கொண்டும் முகமூடிகள் அணிந்தும் இருப்பர். இவர்கள் தாளமிகு மேள தாளத்திற்கேற்றவாறு சுழன்று, சுழன்று நடனமிடுவர். மேளதாளம் அடிப்பவருக்கும் பேய் பிடித்தவருக்கும் இடையேயான உரையாடல்கள் சில நேரம் நகைச்சுவையோடும், வேறு சில சமயங்களில் கீழ்த்தரமானதாகவும் அமையும். இந்த உரையாடலின் காரணமாக பேயானது தரம் தாழ்த்தப்படுகிறது.
# வார்ப்புரு:Refbegin/styles.css

/* */
.refbegin {
font-size: 90%; /* Default font-size */
margin-bottom: 0.5em;
}
/* Hanging indentation for Template:Refbegin */
.refbegin-hanging-indents > ul {
list-style-type: ;
margin-: 0;
}
/* Definition list version is deprecated */
.refbegin-hanging-indents > ul > li,
.refbegin-hanging-indents > dl > dd {
margin-: 0;
padding-: 3.2em;
text-indent: -3.2em;
list-style: ;
}
/* Option for normal fontsize in */
.refbegin-100 {
font-size: 100%;
}
# சதரூபா

**சதரூபா (Shatarupa)** இந்து தொன்மவியல் படி முதன் முதலில் பிரம்மாவால் படைக்கப்பட்ட பெண் ஆவார். *(சத-ரூபா* = சதம் என்றால் நூறு, ரூபா என்றால் வடிவம்-"நூறு அழகான வடிவங்களில் இருப்பவள்/ நூறு அழகான வடிவங்களைப் பெறக்கூடியவள்"). *மத்ஸ்ய புராணத்தின்* படி, சதருபா சரஸ்வதி, சாரதா, **சந்தியா**, **பிராமி** உள்ளிட்ட பல்வேறு பெயர்களால் அறியப்படுகிறார்.*பிரம்மபுராணத்தின்படி* பிரம்மா பிரபஞ்சத்தை உருவாக்கும் பொழுது அவர் தனது உடலை இரு கூறாக்கி சுவயம்புவ மனு என்ற ஆணையும் சதரூபா என்ற பெண்ணையும் படைத்ததாகக் கருதப்படுகிறாது. இவரே பிரம்மனால் படைக்கப்பட்ட முதல் பெண் ஆவார். இவர்களே பிரஜா உற்பத்தி எனப்படும் மனிதர்கள் மற்றும் உயிரினங்கள் உற்பத்திக்கு மூல காரணமாகக் கூறப்படுகிறது.
# சதரூபா

## புராணங்களில் சதரூபா

பல்வேறு புராணங்களில் சதரூபாவின் கதை சிற்சில மாறுபாடுகளுடன் விளக்கப்படுகிறது.
# சதரூபா

## புராணங்களில் சதரூபா

### சிவபுராணம்

சிவ புராணமானது சதரூபாவின் படைப்பினை பின்வருமாறு சொல்கிறது. "பெரிய மற்றும் நித்திய சக்தியை ஆண்டவரிடமிருந்து பாதுகாத்து, இனப்பெருக்கம் செய்வதற்கான செயல்முறையைத் தொடங்க விரும்புவதால், பிரம்மா ஒரு பாதியில் ஒரு அற்புதமான மனிதனாகவும், ஒரு பாதியில் ஒரு பெண்ணாகவும் மாறுகிறான். பெண்ணான பாகத்திலிருந்து சதருபா பிறந்தார். மனிதன் பாதி விராஜாவை உருவாக்கியது, இது ஸ்வயம்புவ மனு என்று அழைக்கப்படுகிறது, இதுவே முதல் படைப்பு. கடினமான தவம் செய்தால், மென்மையான சதருபா தனது கணவராக பிரகாசமான புகழ் பெற்ற மனுவைப் பெற்றார். என்று கூறுகிறது” )
# சதரூபா

## புராணங்களில் சதரூபா

### பிரம்மாண்ட புராணம்

“பிரம்மா தனது சொந்த பிரகாசிக்கும் உடல் நீங்கிவிட விரும்பினார். தனது சொந்த உடலை இரண்டாகப் பிரித்தார். அதன் ஒரு பாதியாக ஒரு மனிதனும். (மற்றொரு) பாதியில் அவர் ஒரு பெண்ணாக ஆனார், அவள் சதருபா. அவர் பிரகிருதி எனப்படும் பூமி; எல்லா உயிரினங்களுக்கும் தாய் அவளே பெண்ணாக வெளிப்பட்டார் ஏனெனில் அவள் ஆண்டவனின் ஆசையிலிருந்து உருவானவர்; ஒரு பெண்ணாக உருவாக்கப்பட்ட பாதி சதருபாவாக மாறியது. அந்த தெய்வீக பெண்மணி ஒரு லட்சம் ஆண்டுகளாக மிகவும் கடினமான தவம் செய்து, தனது கணவராக புருசாவை அடைந்தார். உண்மையில், அவர் மனு என்று அழைக்கப்படுகிறார், புருசா, சுயமாக பிறந்த ஆண்டவரின் முந்தைய மகன் எந்த கருவறையிலும் பிறக்காத அவரது மனைவி சதாருபாவாகப் பெற்ற பிறகு, புருசா அவளுடன் கூடி உயிர்களைப் பெற்றார். எனவே இது ரதி (பாலியல் களியாட்டம்) என்று அழைக்கப்படுகிறது.” )
==மச்ச புரானம்]]
சதரூபாவைத் தனது உடலிலிருந்து படைத்த பிரம்மா, தொடர்ந்து சதாருபாவைத் துரத்திச் சென்று, ஒரு தாமரைக்குள் 100 ஆண்டுகளாக அவளுடன் கூடிக்களித்தர். அதன்பிறகு சதாருபா மனுவைப் பெற்றெடுத்தார்.“ பிரம்மா, சதரூபாவுடன் மிகவும் மகிழ்ச்சியாக இருந்தார்.சதருபாவை மணந்தார், தாமரைக்குள் மகிழ்ச்சியுடன் தனது நாட்களைக் கடக்கத் தொடங்கினார். அவர் சாவித்ரி எனப்படும் சதரூபாவுடன் நூறு ஆண்டுகள் காமம் அனுபவித்தார், நீண்ட காலத்திற்குப் பிறகு மனு அவர்களுக்குப் பிறந்தார்.”)
# சதரூபா

## புராணங்களில் சதரூபா

### உபநிடதஙக்ளில்

ஆதிசங்கராச்சாரியார் தான் எழுதிய பிருகதாரண்யக உபநிடதத்தில் கீழ்க்கண்டவாறு எழுதுகிறார். “அவர், மனு என்று அழைக்கப்படும் விராஜ் அவளுடன் ஐக்கியமாக இருந்தார், பிரம்மனது உடலிலிருந்து தன்னுடன் ஐக்கியமாகத் தோன்றிய சதரூபாவை அவரை அவர் தனது மனைவியாக கருதினார். அவர்களிடமிருந்து மனிதர்கள்பிறந்தார்கள். ” )
# சதரூபா

## புராணங்களில் சதரூபா

### தேவிபாகவதம்

மனு தனது தாய் / சகோதரி சதருபாவை மணந்தார். இந்த தூண்டுதலற்ற உறவில் இருந்து, இரண்டு மகன்களும் (பிரியவிரதன் மற்றும் உத்தானபாதன்) மூன்று மகள்களும் (அகூதி, தேவஹூதி மற்றும் பிரசுதி) மனுவுக்கு சதரூபாவின் வயிற்றில் பிறந்தவர்கள் என தேவி பாகவதம் கூறுகிறது.
# சதரூபா

## மகாபாரதம்

மகாபாரதத்தின் ஒரு பகுதி பின்வருமாறு கூறுகிறது: “ கிருத யுகத்தில் (சத்) நோய் இல்லாமல் இருந்தது; ஆண்டுகளில் குறைவு இல்லை; வெறுப்பு அல்லது மாயை அல்லது தீய சிந்தனை இல்லை; துக்கம் இல்லை, பயம் இல்லை. எல்லா மனிதர்களும் உயர்ந்த ஆசீர்வாதத்தை அடைய முடியும். ஏழைகளும் பணக்காரர்களும் இல்லை; உழைக்க வேண்டிய அவசியமில்லை, ஏனென்றால் ஆண்கள் தேவைப்படுவது விருப்பத்தின் சக்தியால் பெறப்பட்டது.” சதரூபா, சுவாயம்புவ மனுவைத் திருமணம் செய்துகொண்டார். இவர்களுக்கு ஐந்து குழந்தைகள் உள்ளனர் -பிரியவரதன், உத்தானபாதன் என்ற இரண்டு மகன்களும், ஆகூதி, தேவஹூதி, பிரஸ்துதி என்ற மூன்று மகள்களும் உள்ளனர். மனு தனது முதல் மகள் அகூதியை ரூசி முனிவருக்கும், நடுத்தர மகள் தேவஹூதியை கர்தம முனிவருக்கும், இளையவள் பிரஸ்துதியை தக்கனுக்கும் திருமணம் செய்து கொடுத்தனர்.
# சதரூபா

## பிரம்மனின் நான்கு தலைகள்

இந்து புராணங்கள் பிரம்மாவின் நான்கு தலைகளை விளக்க சதரூபாவின் கதையைப் பயன்படுத்துகின்றன. பிரம்மா சதருபாவை உருவாக்கியபோது, அவளின் அழகில் உடனே மயங்கி அவள் எங்கு சென்றாலும் அவளைப் பின்தொடர்ந்தான். சதாரூபா பிரம்மாவின் பார்வையைத் தவிர்ப்பதற்காக பல்வேறு திசைகளில் நகர்ந்தார், ஆனால் அவள் எங்கு சென்றாலும், பிரம்மா நான்கு திசைகளிலும் தனது தலையை உருவாக்கிக்கொண்டர். ஒவ்வொரு திசையிலும் இருந்த பிரம்மாவின் தலையினைக் கண்டு அவநம்பிக்கையான, சதருபா ஒரு கணம் கூட அவன் பார்வையில் இருந்து விலகி இருக்க இயலவில்லை. எனவே பிரம்மனிடமிருந்து விலக வேண்டி ஆகாயத்திற்குச் செல்ல அங்கும் அவளைப் பின்தொடர ஐந்தாவது தலை மற்ற தலைகளுக்கு மேலே தோன்றியது. இவ்வாறு, பிரம்மா ஐந்து தலைகளை உருவாக்கினார். இந்த நேரத்தில் சிவன் தோன்றி, மேல் தலையை வெட்டினார்.  
கதையின் மற்றொரு பதிப்பு சதருபாவை பல வடிவங்களில் அழகுடன் கூடிய தெய்வம் என்று விவரிக்கிறது. பிரம்மா தனது ஐந்தாவது தலை வளர்ந்த பிறகு சதருபா பிரம்மனின் காமத்தைத் தவிர்ப்பதற்காக ஒரு பசுவாக மாறிவிட்டார். பிரம்மா இது தெரிந்ததும் சதருபாவைத் தொடர்ந்து பின்பற்றுவதற்காக தானும் ஓர் ஆண் பசுவாக மாறினார். இறுதியில் அவள் கண்டுபிடித்து வேறொரு விலங்கின் வடிவத்தில் மறைந்தாள். பிரம்மா மீண்டும் கண்டுபிடித்து பொருத்தமான ஆண் விலங்காக மாறினார். மீண்டும் அவள் கண்டுபிடித்து மற்றொரு விலங்கின் வடிவத்தில் மறைந்தாள். இன்றைய உலகில் உள்ள அனைத்து வகையான விலங்குகளும் பிறக்கும் வரை இது தொடர்ந்தது, கடைசியில் சிவன் பிரம்மாவின் ஐந்து தலைகளில் ஒன்றை கிழித்தெறிந்து அவனது காமத்திற்கு முற்றுப்புள்ளி வைத்தான்.
# பாலின முனைவாக்கம்

| ஆண் இயற்கூறுகள் | பெண் இயற்கூறுகள் |
| --- | --- |
| அறிவார்ந்தன | உணர்வு சார்ந்தன |
| முனைவானவை | முடங்கியவை |
| ஓங்கலானவை | அடங்கியவை |
| ஏற்கத்தகுந்தவை | ஊற்றமானவை |
| தனித்தன்மையன | வளர்தகவின |
| Source: Christine Monnier
in Global Sociology இந்தக் கோட்பாடு பால், பாலின வேறுபாடு எனும் சமூகவியல் கருத்தினத்தின் விரிவாக்கம் ஆகும். பின்னதில் பால் என்பது ஆண்களுக்கும் பெண்களுக்கும் இடையில் பிறப்புவழி அமையும் உயிரியலான வேற்பாட்டைச் சுட்டும்; அதேபோல பாலினம் என்பது அவர்களுக்கிடையில் உள்ள பண்பாட்டு வேறுபாட்டைச் சுட்டும்; குறிப்பாக பாலினம் என்பது " ஆண்களுக்கும் பெண்களுக்கும் ஒரு சமூகம் உகந்ததெனக் கருதும் நடத்தைகள், செயல்பாடுகள், மனப்பான்மைகள் சமூகப் புனைவுகளின் கணத்தைச் சுட்டி" விளக்குகிறது. பேம் கூற்றுப்படி, பாலின முனைவாக்கம் இயற்கை பாலுணர்வு வேறுபாடுகள் பண்பாட்டில் உயர்வுநவிற்சி ஆகும்போது தொடங்குகிறது; எடுத்துகாட்டாக, பெண்கள் ஆண்களை விட கூடுதலான முடியைப் பெற்ருள்ள;ஆண்கள் பெண்களை விட கூடுதலான தசை வலிமையைப் பெற்றுள்ளனர்; ஆனால், இந்தப் புறநிலை வேறுபாடுகள் பண்பாட்டில் மிகைப்படுத்தப்படும்போது பெண்கள் செயற்கையாக த்ம் முகம், கால், அக்குள் மயிரை நீக்குகின்றனர்; ஆண்கள் தம் தசை வலிமையைக் கூட்ட, உடற்பயிற்சி செய்கின்றனர்.  
அவர் குறிப்பிட்ட பண்பாடு " பாலின வேறுபாடுகளை அவற்றின் இயல்பான இருப்புநிலைக்கு மாறாக ஒன்றுக்கொன்று மிகவும் வேறுபட்டிருக்கும்படி புனையும்போது", குறிப்பாக, ஆண்களுக்கும் பெண்களுக்கும் தனியான குறிப்பிட்ட முடியழகு வகைகளை வரன்முறைப்படுத்தும்போதும் அல்லது ஆண்களுக்கும் பெண்களுக்கும் தனியான உடைவகைகளை வரன்முறைப்படுத்தும்போதும் பாலின முனைவாக்கம் மேலும் கூடுகிறது என விளக்குகிறார். அவர் மேலும் கூறுகிறார்: சமூகம் சார்ந்த பல்வேறு கூறுபாடுகளிலும் ஆண்-பெண் வேறுபாடுகள் மேற்படிதலால் மாந்தப் பட்டறிவு சார்ந்த அனைத்துக் கூறுபாடுகளிலும் இந்தப் பண்பாட்டு அழுத்தம் இறுகி வலைமையடைகிறது".  
பேம் பாலின முனைவாக்கம் எனும் ஆளுகைசார் நெறிமுறை ஊடாக பல அடிப்படையான சமூக நிறுவனங்கள் கட்டியமைக்கப்படுவதாகக் காண்கிறார். எடுத்துகாட்டாக, பாலின முனைவாக்கத்தை அடிப்படையாகக் கொண்ட விதிகள் சட்ட விதிமுறைத் தொகுப்புகளாக இயற்றப்பட்டுள்ளன.  
இசுகாட் கோல்திரேனும் மீழ்சல் ஆடம்சும் பாலின முனைவாக்கம் இளமையிலேயே தொடங்கிவிடுகிறது எனக் கூறுகின்றனர். இளமையில் பெண்குழந்தைகளை வெளிர்சிவப்பு நிறத்தை நீலத்துக்குப் பதிலாக தேர்வு செய்யவும் ஆண்குழ்ந்தைகளைப் பொம்மைகளுக்குப் பதிலாக பொம்மை சரக்குந்தின் பெட்டிகளோடு விளையாடவும் ஊக்குவிக்கிறோம். இதெஎ போல பலவழிகளில் ஆண்-பெண் வேறுபாட்டைக் குழந்தைகளுக்கு அறிமுகப் படுத்துகிறோம்.குழந்தைகள் பாலின நடத்தையைப் பிறரைப் பார்த்தும் எதைச் செய்யலாம், எதைச் செய்யக் கூடாது எனும் பயிற்றுதலாலும் கற்றுக் கொள்கின்றனர் என எலிசபெத் இலிண்டுசேவும் வல்டேர் சகாகியும் கூறுகின்றனர்.பேம் பாலின முனைவாக்கம் ஆண்களுக்கும் பெண்களுக்கும் வேறுபட்ட ஒன்றையொன்று தவிர்த்த ஒழுங்குமுறைகளைக் கற்பிக்கிறது என வாதிடுகிறார். பேம் கடந்த கால முனைவாக்கம் பெண்களை வீட்டுப் பணிகளில் முடக்கின; ஆண்கள் பொதுவெளியில் தொழில்புரிவோராக உலா வந்தனர் என் வாதிடுகிறார். உணர்ச்சி வெளிப்படுத்துவதிலும் ஆண், பெண் பாத்திரங்களுக்கு உகந்தவற்றை வரையறுப்பதிலும் பண்பாடுகள் கணிசமான அளவில் வேறுபடுகின்றன. |  |
# நைட்ரசோவேற்றம்

**நைட்ரசோவேற்றம்** *(Nitrosation)* என்பது கரிமச் சேர்மங்களை நைட்ரசோ வழிப்பெறுதிகளாக மாற்றும் ஒரு செயல் முறையாகும். இவ்வழிப்பெறுதிகளில் R-NO என்ற வேதி வினைக்குழு சேர்மத்துடன் இணைக்கப்பட்டிருக்கும்.
# நைட்ரசோவேற்றம்

## கா-நைட்ரசோ சேர்மங்கள்

நைட்ரசோபென்சீன் போன்றவை கா-நைட்ரசோ சேர்மங்களாகும். ஐதராக்சிலமீன்களை ஆக்சிசனேற்றம் செய்வதன் மூலம் இவற்றை தயாரிக்கலாம்.
:RNHOH + [O] → RNO + H<sub>2</sub>O
# நைட்ரசோவேற்றம்

## க-நைட்ரசோ சேர்மங்கள்

க-நைட்ரசோதயோல்கள் எனப்படும் க-நைட்ரசோ சேர்மங்கள் தயோல் மற்றும் நைட்ரசு அமிலம் ஆகியனவற்றைச் சேர்த்து ஒடுக்குதல் வினைக்கு உட்படுத்துவதன் மூலம் தயாரிக்கலாம் :
:RSH + HONO → RSNO + H<sub>2</sub>O
# நைட்ரசோவேற்றம்

## ஆ-நைட்ரசோ சேர்மங்கள்

ஆ-நைட்ரசோ சேர்மங்கள் என்பவை க-நைட்ரசோ சேர்மங்களை ஒத்த சேர்மங்களாகும். ஆனால் இவை குறைந்த வினைத் திறன் மிக்கவையாகும். ஏனெனில் கந்தக அணுவைக் காட்டிலும் குறைந்த அணுக்கருகவர் ஆற்றல் கொண்டதாகும். ஓர் ஆல்ககாலும் நைட்ரசு அமிலமும் வினையில் ஈடுபட்டு ஆல்க்கைல் நைட்ரைட்டு உருவாதல் இதற்கு ஓர் எளிய எடுத்துக் காட்டாகும்.
:ROH + HONO → RONO + H<sub>2</sub>O.
# நைட்ரசோவேற்றம்

## நை-நைட்ரசோவமீன்கள்

அமீனோ சேர்மங்களுடன் நைட்ரைட்டு மூலங்கள் வினைபுரிவதால் நை-நைட்ரசோ அமீன்கள் உருவாகின்றன. இவை புற்றுநோயாக்கும் சேர்மங்கள் வகையைச் சேர்ந்தவையாகும். இறைச்சி பதப்படுத்தலின் போது இவை உருவாகின்றன. குறிப்பாக ஓர் அமீன் சேர்மத்தின் மீது நைட்ரசோனியம் மின்னணு கவரி தாக்குவதன் வழியாக இவ்வினை நிகழ்கிறது.  
:NO<sub>2</sub><sup>−</sup> + 2 H<sup>+</sup> → NO<sup>+</sup> + H<sub>2</sub>O
:R<sub>2</sub>NH + NO<sup>+</sup> → R<sub>2</sub>N-NO + H<sup>+</sup>  
நை-நைட்ரசோவமீன் உருவாக்கம்:
: நைட்ரசோ அமீன் புரோட்டானேற்றம் வழியாக நீர் மூலக்கூறை இழந்து நேர்மின் சுமையுடைய டையசோனியம் சேர்மமாக உருவாகிறது. வெவ்வேறு வகையான சேர்மங்கள் உருவாக்கத்தில் இது மிகுந்த பயனளிப்பதாக உள்ளது.
# பிரம்ம ராக்கதன்

**பிரம்ம ராக்கதன்** (Brahmarakshasa) என்பது இந்து புராணங்களில் குறிப்பிடப்படும் ஒரு இராட்சத ஆன்மாவாகும்.
# பிரம்ம ராக்கதன்

## விளக்கம்

பிரம்ம ராக்கதன் என்பது உண்மையில் ஒரு பிராமணரின் ஆவி ஆகும். அவர் உயர் குடியில் பிறந்து இறந்த அறிஞர். அவர் தனது வாழ்க்கையில் தீய காரியங்களைச் செய்தவன். அறிவைத் தவறாகப் பயன்படுத்தியவன். இப்படிப்பட்ட பெண்ணோ ஆணோ அவரின் இறப்புக்கு பிறகு ஒரு 'பிரம்மா ராட்சதராக கஷ்டப்பட வேண்டியவர் ஆவார். அறிஞரின் பூமிக்குட்பட்ட கடமைகள் செய்யாமல் தவறி, நல்ல மாணவர்களின் அறிவை சிதறடிப்பது குற்றமாகும். அவர் அவ்வாறு செய்தவன் மரணத்திற்குப் பிறகு ஒரு பிரம்ம ராட்சதனாக மாறுவான், இது மிகவும் கடுமையானஆவி. . பிரம்ம ராட்சதன் என்ற சொல்லுக்கு பிராமணர் மற்றும் அரக்கன் என்று பொருள். பண்டைய இந்து நூல்களின்படி, அவர்கள் சக்திவாய்ந்த அரக்கர்கள் ஆவர். அவர்கள் நிறைய சக்திகளைக் கொண்டவர்கள், இந்த உலகில் மிகச் சிலரே அவர்களுடன் சண்டையிட முடியும் . அவர்கள் அதிகமாக வரமும் அல்லது இந்த வாழ்க்கை வடிவத்திலிருந்து அவர்களுக்கு இரட்சிப்பைக் கொடுக்கவும் முடியும். அவர்கள் இன்னும் அதன் உயர் மட்ட கற்றலைத் தக்க வைத்துக் கொள்ளமுடியும். ஆனால் அவர்கள் மனிதர்களை உண்ணுபவர்கள். அவர்களின் கடந்தகால வாழ்க்கை மற்றும் வேதங்கள் மற்றும் புராணங்கள் பற்றிய அறிவு அவர்களுக்கு உண்டு. வேறு வார்த்தைகளில் கூறுவதானால், அவர்கள் பிராமணர் மற்றும் ராட்சதர்கள் ஆகிய இருவரின் குணங்களையும் கொண்டுள்ளனர்.
# பிரம்ம ராக்கதன்

## இந்து புராணங்களில்

7 ஆம் நூற்றாண்டில் வாழ்ந்த புகழ்பெற்ற சமஸ்கிருத கவிஞர் மயூர்பட்டா எழுதிய, புகழ்பெற்ற சூர்ய சதகம் (சூரியனைப் புகழ்ந்த நூறு வசன கவிதைகள்) உருவாக்க முயன்றார். ஆனால், அவர் பிரம்மராட்சதரால் கலக்கமடைந்ததாகக் கூறப்படுகிறது. அவுரங்காபாத் மாவட்டம், பீகாரில் அமைந்துள்ள புகழ்பெற்ற தியோ சூரியக்கோயிலிலி அவர் தவம் செய்து கொண்டிருந்தார். பிரம்மராட்சதர்கள் அரச மரத்தில் வசித்து வந்தனர். அந்த மரத்தினடியில் மயூர்பட்டா தவம் செய்து வசனங்களை உருவாக்கிக்கொண்டிருந்தார். பிரம்மராட்சர்கள் மயூர்பட்டா உச்சரித்த வசனங்களை மீண்டும் மீண்டும் கூறி அவரைத் தொந்தரவு செய்தனர். அவர்களை தோற்கடிப்பதற்காக மயூர்பட்டா மூக்கு வழியாக வார்த்தைகளை உச்சரிக்கத் தொடங்கினார். பிரம்மராட்சர்கள் அல்லது பிற ஆவிகளுக்கு மூக்கு இல்லாததால், மயூர்பட்டாவால் தோற்கடிக்கப்பட்டு மரத்தை விட்டு வெளியேறினர். உடனடியாக செயலிழந்து போயினர். ஆவி மயுர்பட்டாவை விட்டு வெளியேறிய பிறகு சூரியனைப் புகழ்ந்து நூறு வசனங்களை அமைதியாக உருவாக்க முடிந்தது. இது அவரை தொழுநோய் என்ற வியாதியிலிருந்து குணப்படுத்தியது.
# பிரம்ம ராக்கதன்

## கதைகளில்

பழைய இந்திய கதைகளில் பிரம்ம ராட்சசர்கள் வழக்கமான அம்சமாக இருந்தனர். இந்திய கதைகளில் பிரம்ம ராட்சதர்கள் மகிழ்ச்சி அடைந்தால் எந்தவொரு நபருக்கும் கேட்கும் வரம், பணம், தங்கம் ஆகியவற்றை வழங்குவதற்கும் சக்திவாய்ந்தவையாக சித்தரிக்கப்பட்டுள்ளன. பெரும்பாலான கதைகளில், அவை ராட்சதர்களைப் போல தலையில் இரண்டு கொம்புகள் மற்றும் ஒரு பிராமணர் போன்ற குடுமியானது தலையில் தலைகீழாக தொங்கிக் கொண்டிருப்பதைக் காணலாம். ஒரு சில கதைகளில் பிரம்மா ராட்சதங்கள் சில சமயங்களில் மனிதர்களை சாப்பிடுபவர்களாகவும் சித்தரிக்கப்பட்டிருக்கும்.
# பிரம்ம ராக்கதன்

## கோயில்கள்

பல இந்து கோவில்களில், குறிப்பாக மத்திய இந்தியாவில் மகாராஷ்டிரா மற்றும் கேரளா மற்றும் கர்நாடகா போன்ற தென்னிந்தியாவில் வெளிப்புறச் சுவர்களில் பிரம்ம ராட்சதர்களின் சிலைகளை நாம் காணலாம். இவர்களுக்கும் பொதுவான பூஜை நடைபெறுகிறது. பூசை மரியாதையானது; ஒரு எண்ணெய் விளக்கு அவர்களின் சிலைகளுக்கு முன்னால் வழக்கமான முறையில் எரிகிறது. பல கோயில்களில் இதன் சிலைகள் உள்ளன, அங்கு அவை அரக்க கடவுள்களாகவும் வழிபடப்படுகின்றன. கேரளாவின் கோட்டயம் மாவட்டத்தில், கட்டுமான நடவடிக்கைகளைத் தொடங்குவதற்கு முன் பிரம்மா ராட்சதர்களிடமிருந்து அனுமதி பெறுவது வழக்கம்.
# சுரையா முல்தானிகர்

## ஆரம்பகால வாழ்க்கை மற்றும் குடும்பம்

சுரையா முல்தானிகரின் ஆரம்பகால குழந்தை பருவ ஆசை ஒரு பாடகியாக சிறந்து விளங்க வேண்டும் என்பதாகும். இருப்பினும் அவரது குடும்பத்தில் உள்ள எவருக்கும் சுரையாவுக்கு இசையைக் கற்பிக்கவோ அறிவுரை கூறவோ முடியவில்லை. எனவே தனது குழந்தைப் பருவத்தில், திரைப்படப் பாடல்களைக் கேட்டு, அவற்றின் தாளங்களையும் பாடல்களையும் தானே பாடி தனக்குத் தானே கற்றுக் கொள்ளத் தொடங்கினார். பின்னர் தில்லி கரானாவின் பாரம்பரிய இசை நிபுனரும் சாரங்கி இசைக் கலைஞருமான ***குலாம் நபி கான்*** என்பவரிடம் முறையான இசைப் பயிற்சியை மேற்கொள்ள சீடர் ஆனார். .  
முல்தானிகருக்கு மொத்தம் 7 குழந்தைகள் உள்ளனர்.(மூத்தவர் முதல் இளையவர் வரை): முஹம்மது அலி (இவர் இங்கிலாந்தில் எலும்பியல் மருத்துவராகப் பணி புரிகிறார்) *ருகையா சஜ்ஜாத்; ரம்ஜான் அலி, ஷைஸ்டா, ரபியா, ஆலியா* மற்றும் *ரஹத் பானோ*. அவரது இளைய மகள் ரஹத் பானோ முல்தானிகரும் அவரது தாயைப் போலவே ஒரு நாட்டுப்புற பாடகி ஆவார்..
# சுரையா முல்தானிகர்

## தொழில்

### ரேடியோ பாகிஸ்தான்

பாகிஸ்தானின் அரசு வானொலியான ரேடியோ பாகிஸ்தானில் தனது 15 ஆவது வயதில், பிரபல மூத்த பாகிஸ்தான் இசையமைப்பாளர்களான **நியாஸ் உசேன் ஷமி** மற்றும் **அப்துல் ஹக் குரேஷி** **ஆகியோரின்** பாடல்களைப் பாடினார். 1960 ஆம் ஆண்டு சட்டா காங் விருது , 1964 ஆம் ஆண்டு நிகர் விருது , 1975-1980 ஆம் ஆண்டுகளில் குலாம் ஃபரீத் விருதும், 1982 ஆம் ஆண்டு ஜஷ்ன்-இ-ஃபரீத் விருதும், 1981-1982 ஆம் ஆண்டுகளில் ஷேர்-இ-மஷ்ரிக் விருதும் 1986 ஆம் ஆண்டும் பிரைட் ஆஃப் பெர்ஃபாமன்ஸ் விருதும் 2000 ஆம் ஆண்டு ஷாபாஸ் விருதும், 2002 ஆம் ஆண்டு குலாம் ஃபரீத் விருதும் 2008 ஆம் ஆண்டு பாகிஸ்தான் ஜனாதிபதியால் சீதாரா-இ-இம்தியாஸ் விருதும் வழங்கப்பட்டது.
# இந்திய அரசியலமைப்புச் சட்டம், பிரிவு 368

**இந்திய அரசியலமைப்பு பகுதி XX, பிரிவு 368**, இந்திய நாடாளுமன்றத்தின் அதிகாரங்களை வரையறை செய்யும் பிரிவாகும். மேலும் இப்பிரிவு அரசியலமைப்புச் சட்டங்களில் திருத்தம் மேற்கொள்ளவும், புதிதாக பகுதியை சேர்க்கவும் அல்லது இருக்கும் பகுதியை நீக்கவும் இந்திய நாடாளுமன்றத்திற்கு அதிகாரம் வழங்கியுள்ளது. இந்தச் சட்டப் பிரிவு 368, நாடாளுமன்றத்திற்கு, இந்திய அரசியலமைப்புச் சட்டங்களில் திருத்தம் மேற்கொள்வதற்கு வழிகாட்டுகிறது. நாடாளுமன்றத்தில் இந்திய அரசு கொண்டு வ்ரும் அரசியலமைப்புச் சட்டத் திருத்தத் தீர்மானம் வெற்றி பெற மக்களவை மற்றும் மாநிலங்களவையில் சாதாரனமான (51%) பெரும்பான்மை வாக்குகள் பெற்றால் போதுமானது.
# இந்திய அரசியலமைப்புச் சட்டம், பிரிவு 368

## வரலாறு

- 1967-இல் கோலக் நாத் வழக்கை விசாரித்த இந்திய உச்ச நீதிமன்றம், இந்திய அரசியல் அமைப்புச் சட்டத்தில் வழங்கப்பட்ட அடிப்படை உரிமைகளை குறைக்கவோ, கட்டுப்படுத்தவோ இந்திய நாடாளுமன்றத்திற்கு அதிகாரம் இல்லை எனத்தீர்ப்பு வழங்கியது.  
- இத்தீர்ப்பினை முடக்க இந்திய அரசு 5 நவம்பர் 1971 அன்று நாடாளுமன்றம், 24-ஆவது அரசியலமைப்புச் சட்டத் திருத்தம் மூலம், அரசியலமைப்புச் சட்டம் பிரிவு 13 மற்றும் 368 ஆகியவற்றில் கூடுதல் பிரிவுகள் சேர்க்கப்பட்டன. இந்த திருத்தங்கள் வாயிலாக அரசியலமைப்புச் சட்டத்தின் எந்தப் பகுதியை வேண்டுமானாலும் திருத்துவதற்கான அதிகாரம் நாடாளுமன்றத்திற்கு அளிக்கப்பட்டது. மேலும் 1972-ஆம் ஆண்டு ஏப்ரலில் அரசியலமைப்புச் சட்டப்பிரிவு 31-இல் கொண்டு வரப்பட்ட 25-ஆவது திருத்தத்தின் மூலம் தனியார் நிலத்தையோ, அசையாத சொத்துகளையோ பொது நலனுக்காக அரசு கையகப்படுத்தும் போது இழப்பீட்டுத் தொகையை முடிவு செய்யும் இறுதி அதிகாரம் நாடாளுமன்றத்திற்கே உண்டு என்றும் உறுதி செய்யப்பட்டது.  
- 1973-இல் கேசவாந்த பாரதி வழக்கில், இந்திய உச்ச நீதிமன்றம், மக்களால் தேர்ந்தெடுக்கப்பட்ட நாடாளுமன்றத்தில் அனைத்து உறுப்பினர்களும் ஒரு கட்சியின் உறுப்பினர்களாக இருந்தாலும் கூட அவர்களால் எந்த எல்லைக்கு அப்பாற்பட்டு சட்டங்களை இயற்ற முடியாது எனத்தீர்ப்பு வழங்கியது.  
- இதன் எதிரொலியாக இந்திய அரசியலமைப்பு சட்டம் வழங்கியுள்ள அடிப்படை உரிமைகளில் ஒன்றான சொத்துரிமையை மட்டும் நீக்கி, நாடாளுமன்றத்தில், 1976 ஆண்டில் 42-வது அரசிலமைப்பு சட்டத் திருத்தம் மேற்கொள்ளப்பட்டது.இதன் மூலம் அரசியலமைப்பு சட்டத்தின் கீழ் சொத்துரிமை அடிப்படை உரிமை அல்ல தீர்மானிக்கப்பட்டது. மேலும் பொதுநலக் காரணங்களுக்காக அரசு கையகப்படுத்தும் தனிநபர் சொத்துகளுக்கு போதிய நஷ்ட ஈடு வழங்க வேண்டும்.
# இந்திய அரசியலமைப்புச் சட்டம், பிரிவு 368

## இதனையும் காண்க

- இந்திய அரசியலமைப்புத் திருத்தச் சட்டம்
# பரிகா பர்வேசு

**பரிகா பர்வேசு (Fariha Pervez)** இவர் ஒரு சிறந்த மற்றும் பல்துறை பாக்கித்தான் பெண் பாடகி ஆவார். பல்வேறு பிரபலமான மற்றும் பிரபலமான கசல் இசைக்காக இவர் சிறப்பாக அறியப்படுகிறார். பாக்கித்தான் தொலைக்காட்சி கழகத்தின் மிகச் சிறிய வயதிலிருந்தே தனது வாழ்க்கைத் தொகுப்பையும் நடிப்பையும் தொடங்கினார். பிரபலமான "ஆங்கன் ஆங்கன் தாரே" குழந்தைகள் இசை நிகழ்ச்சியுடன் இணைந்து தொகுத்து வழங்கினார். இவரது முதல் தொகுப்பான "நைஸ் & நாட்டி" என்பது வெளியான பிறகு, இவரது பாடல் "பதாங் பாஸ்" ஒரு உடனடி வெற்றியாக மாறியது, அங்கிருந்து இவரது இசை வாழ்க்கை துவங்கியது. மேலும் இவர் பாடுவதில் மட்டுமே கவனம் செலுத்த முடிவு செய்தார்.
# பரிகா பர்வேசு

## ஆரம்ப கால வாழ்க்கை

பரிகா பர்வேசு பாக்கித்தானின் லாகூரில் பிறந்தார். 1995ஆம் ஆண்டில், பர்வேசு இசைப் பயிற்சிக்காக "பெரோசு கில்" என்பவரிடம் சேர்ந்தார். இவர் பாக்கித்தானின் கலைஞர்கள் குடும்பத்தைச் சேர்ந்தவர். இரண்டு சகோதரர்களுடன் ஒரே சகோதரியாக பிறந்த இவர் தனது ஓய்வு நேரத்தை தனது குடும்பத்துடன் செலவிட விரும்புகிறார்.
# பரிகா பர்வேசு

## தொழில்

பரிகா பர்வேசு 90களின் முற்பகுதியில் நிகழ்ச்சி வழங்குதல் மற்றும் நடிப்பு மூலம் தனது வாழ்க்கையைத் தொடங்கினார். ஆனால் பின்னர் இவர் 90களின் நடுப்பகுதியில் இசை வாழ்க்கைக்கு மாறினார். பின்னர், இவர் ஒரு நடிகையாக தனது வாழ்க்கையைத் தொடங்கினார். பிரபலமான குழந்தைகள் நாடகமான *ஐனக் வாலா ஜின்* உள்ளிட்ட சில நாடகத் தொடர்களில் பணியாற்றினார்.  
பர்வேசு தனது முதல் இசைத் தொகுப்பை 1996இல் *நைஸ் & நாட்டி* என்ற பெயரில் வெளியிட்டார். இவர் இதுவரை ஏழு இசைத் தொகுப்புகளை வெளியிட்டுள்ளார். மேலும் ஒவ்வொரு இசைத் தொகுப்புகலிருந்தும் பல வெற்றிப் பாடல்களைப் பெற்றுள்ளார். தன் இசை வாழ்க்கையில் போது, இவர் *"சீப் சாஹப்,* *சலைப் கூங்கத்,* *சங்கம்,* *இந்தேகா* & *மூசா கான்* போன்ற பாக்கிததான் திரைப்படங்களிலும் பாடியுள்ளார். பாடகியாக தனது ஆரம்ப நாட்களில், பரிக பர்வேசு பிரபலமான பாக்கித்தான் தொலைக்காட்சியின் நிகழ்ச்சிகளிலும் தோன்றினார். இதில் அமீர் குஸ்ரோவின் விசித்திரமான பாடல்களை வோ பஹார் ஆயி & சில்மான் என்ற பெயரில் உள்ளடக்கியது. பரிக பர்வேசு தனது உறவினர் அரிஃபா சித்திகி, ஈரம் ஹசன், சீமி ஜைதி, ஷப்னம் மஜீத், மற்றும் சைரா நசீம் ஆகியோருடன் இணைந்தும் பாடியுள்ளார். இது தவிர, இவர் பிரபலமான நாடக தலைப்பு பாடல்கள் மற்றும் ஒற்றையர் மற்றும் பல பாடல்களை பிரபலமான "விர்சா" தொடர் பாரம்பரிய இசையிலும் பாடியுள்ளார். இதை பாக்கித்தான் தொலைக்காட்சிக்காக மியான் யூசுப் சலாவுதீன் (உஸ்தாத் பராய் குலாம் அலிகானுக்கு அஞ்சலி) என்ற காணொளி ஜவாத் பசீர் இயக்கிய முதல் காணொளியாகும். இது 'தும்ரி' முதல் "தி மியூசிக் விருதுகள்" மற்றும் சிறந்த பாலாட் விருதையும் பெற்றது.
# பரிகா பர்வேசு

## தொழில்

### அபி அபி (2010)

பரிகா பர்வேசின் 7 வது இசைத்தொகுப்பான *அபி அபி* சதாஃப் ஸ்டீரியோ ரெக்கார்ட் நிறுவனத்தின் கீழ் வெளியிடப்பட்டது. 2010 நவம்பர் 12, அன்று இவரது 6 வது இசைதொகுப்பு வெளியான ஐந்து ஆண்டுகளுக்குப் பிறகு இந்தத் தொகுப்பு அதிகாரப்பூர்வமாக தொடங்கப்பட்டது.
# கீதா இராஜசேகர்

**கீதா இராஜசேகர்** இந்தியாவின் தமிழ்நாடு மாநிலத் தலைநகர் சென்னையைச் சேர்ந்த ஒரு பிரபலமான கர்நாடக இசை பாடகி ஆவார் இவர் இந்திய அரசு நிறுவனங்களான அகில இந்திய வானொலி (ஏ.ஐ.ஆர்) மற்றும் தூர்தர்ஷன் தொலைக்காட்சி போன்றவற்றின் முதல் தரநிலை இசைக் கலைஞர் ஆவார். புது தில்லியின் இந்திய கலாச்சார உறவுகள் மன்றத்தின் (ஐ.சி.சி.ஆர்) தேர்ந்தெடுக்கப்பட்ட தரநிலைக் கலைஞர்கள் குழுவில் இவர் இடம் பெற்று உள்ளார்.
# கீதா இராஜசேகர்

## தொழில்

கீதா இராஜசேகர் புது தில்லியில் சிறு வயதிலேயே கர்நாடக இசையைக் கற்றுக் கொள்ளத் தொடங்கினார், மேலும் புகழ்பெற்ற கர்நாடக இசைக் கலைஞரும் சங்கீத கலாநிதி பட்டம் வெண்றவருமான திருமதி, தா.கி. பட்டம்மாள் அவர்களிடம் தனது பயிற்சியை தொடர்ந்து பயின்றார்.  
அவர் மதிப்புமிக்க அமைப்புகளில் இசை நிகழ்ச்சிகள் நடத்துவதற்காக இந்தியாவிலும் வெளிநாட்டிலும் பல்வேறு பயணங்களை மேற்கொண்டுள்ளார். அமெரிக்கா, கனடா, மலேசியா, ஆஸ்திரேலியா, சிங்கப்பூர், துபாய், அபுதாபி மற்றும் ஐக்கிய இராச்சியம் ஆகிய நாடுகளில் நடைபெற்ற இசை நிகழ்ச்சிகளில் கலந்து கொண்டு தனது பாடல்களைப் பாடியுள்ளார்.  
புகழ்பெற்ற இசை பதிவு வெளியீட்டு நிறுவனங்கள் கீதா இராஜசேகர் பாடிய பல ஒலிநாடாக்கள் மற்றும் குறுந்தகடுகளை வெளியிட்டுள்ளன. கருநாடக இசையின் வளா்ச்சிக்கும் ஊக்குவித்தலுக்கும் தொடங்கப்பட்ட *ராகாலயா* என்ற அறக்கட்டளையின் "நிறுவன அறங்காவலராக" செயல்பட்டு வருகிறார்.
# கீதா இராஜசேகர்

## ஒரு ஆசிரியராக

கீதா ராஜசேகர் தற்போது கர்நாடக இசை குறித்த தனது விரிவான அறிவை அடுத்த தலைமுறையினருக்கு கொண்டும் செல்லும் விதமாக சென்னையில் உள்ள “*மதுர கீதம்*” என்ற தனது பள்ளி டொராண்டோ கனடாவில் உள்ள அதன் ஒரு கிளையின் வாயிலாகப் பகிர்ந்து கொள்கிறார், அங்கு (கனடாவில்) ஒவ்வொரு ஆண்டும் கோடை காலப் பயிற்சிப் பட்டறைகளில் கற்பித்தல் பணிகளை மேற்கொள்கிறார்.  
கீதா இராஜசேகர் அண்ணாமலை பல்கலைக்கழக கனடா வளாகத்தில் கௌலவப் பேராசிரியராகவும் பணியாற்றி வருகிறார்.
# கீதா இராஜசேகர்

## விருதுகள் மற்றும் கௌரவங்கள்

கீதா இராஜசேகருக்க "இசை மாமானி", "நாத பூசனி", "பால ரத்னா" என்ற பட்டங்களும், மிக சமீபத்தில் "இசைச் செல்வம்" என்ற பட்டமும் மாண்புமிகு முதலமைச்சரால் தமிழக வழங்கப்பட்டன.  
சென்னை மியூசிக் அகாதெமி உட்பட சென்னை நகரத்தின் கிட்டத்தட்ட அனைத்து மதிப்புமிக்க இசை சபைகளிலும் கச்சேரிகளை நடத்தியுள்ள அவர், மியூசிக் அகாடமி, ஸ்ரீ கிருஷ்ண கானசபா, இந்தியன் நுண் கலை சங்கம், ஆகியவற்றின் வருடாந்திர இசை விழாக்களின் போது அவருக்கு பல பரிசுகள் வழங்கப்பட்டுள்ளன
# கீதா இராஜசேகர்

## தனிப்பட்ட வாழ்க்கை

கீதா இராஜசேகர் முன்னாள் மத்திய அமைச்சரும் விடுதலைப் போராட்ட வீரருமான சி.சுப்பிரமணியத்தின் மகன் எஸ்.எஸ்.இராஜசேகரை திருமணம் செய்து கொண்டார், தற்போது இந்திய மாநிலமான தமிழ்நாட்டின் தலைநகர் சென்னையில் வசித்து வருகிறார்.
# கீதா இராஜசேகர்

## இசை வெளியீடுகள்

இவர் 2015 ஆம் ஆண்டில் ஆனந்த கீதம் என்ற இசைத் தொகுப்பையும், திருமுருகன் பாமாலை என்ற பக்திப்பாடல் தொகுப்புகளையும் மற்றும் ஏராளமான இசைப் பாடல் தொகுப்புகளைப் பாடியுள்ளார். ஆனந்த கீதம் என்ற இசைத்தொகுப்பு பல்வேறு ராகங்களில் பாடப்பட்ட கருநாடக இசை பாடல் தொகுப்பாக வெளிவந்தது. மேலும் பாரம்பரிய இசைப் பாடல்களையும் பாடியுள்ளார். இவை அனைத்தும் குறுந்தகடுகளாக பல்வேறு இசை வெளியீட்டு நிறுவனங்களால் வெளியிடப்பட்டன.
# லாலன்

**லாலன் (Lalon)** (பிறப்பு: 1714 அக்டோபர் 17 - இறப்பு: 1890 அக்டோபர் 17) மேலும் **பக்கீர் லாலன் ஷா,** **லாலன் ஷா,** **லாலன் பக்கீர்** அல்லது **மகாத்மா லாலன்** என்றும் அழைக்கப்படும் இவர் ஒரு முக்கிய வங்காள தத்துவஞானியும், எழுத்தாளரும், பால் துறவியும், ஆன்மீகவாதியும், பாடலாசிரியரும், சமூக சீர்திருத்தவாதியும் மற்றும் பிரித்தானிய இந்தியாவில் சிந்தனையாளராகவும் இருந்தார். பெங்காலி கலாச்சாரத்தின் சின்னமாகக் கருதப்படும் இவர், பல கவிஞர்கள், இரவீந்திரநாத் தாகூர், காசி நஸ்ருல் இஸ்லாம், மற்றும் ஆலன் கின்ஸ்பெர்க் உள்ளிட்ட பல கவிஞர்கள், சமூக மற்றும் மத சிந்தனையாளர்களை ஊக்கப்படுத்தினார். மற்றும் தாக்கத்தை ஏற்படுத்தினார். மேலும் இவர் சாதி மற்றும் மத வேறுபாடுகளை " நிராகரித்தார்.  
மத சகிப்புத்தன்மையின் சுருக்கமாக பரவலாக கொண்டாடப்பட்ட இவர், தனது வாழ்நாளிலும், இறந்த பின்னரும் மதங்களுக்கு எதிரான கொள்கை கொண்டதாக குற்றம் சாட்டப்பட்டார். தனது பாடல்களில், அனைத்து மதங்களும் நம்பிக்கைகளும் இணக்கமாக இருக்கும் ஒரு சமூகத்தை லாலோன் கற்பனை செய்தார்.  
குஷ்டியா இரயில் நிலையத்திலிருந்து சுமார் 2 கிலோமீட்டர் (1.2 மைல்) தொலைவில் உள்ள சேரியாவில் லாலன் அக்ரா என்று அழைக்கப்படும் நிறுவனத்தை லாலன் நிறுவினார். இவரது சீடர்கள் பெரும்பாலும் வங்காளதேசம் மற்றும் மேற்கு வங்காளத்தில் வசிக்கின்றனர். ஒவ்வொரு ஆண்டும் இவரது நினைவு தினத்தை ஒட்டி, இவரது ஆயிரக்கணக்கான சீடர்களும் பின்பற்றுபவர்களும் லாலன் அக்ராவில் ஒன்றுகூடிவார்கள். மேலும் மூன்று நாட்கள் இவரது பாடல்கள் மற்றும் தத்துவங்களின் கொண்டாட்டம் மற்றும் கலந்துரையாடல் மூலம் இவருக்கு மரியாதை செலுத்துவார்கள்.  
2004ஆம் ஆண்டில், பிபிசியின் மிகப் பெரிய வங்காள வாக்கெடுப்பில் லாலன் 12 வது இடத்தைப் பிடித்தார்.
# லாலன்

## சுயசரிதை

லாலனின் ஆரம்பகால வாழ்க்கையின் விவரங்களுக்கு நம்பகமான சில ஆதாரங்கள் உள்ளன, ஏனெனில் இவர் தனது கடந்த காலத்தை வெளிப்படுத்துவதில் தயக்கம் காட்டினார். இவர் ஒரு இந்துவா அல்லது முஸ்லீம் குடும்பத்தில் பிறந்தாரா என்பது தெரியவில்லை. லாலனுக்கு முறையான கல்வியும் இல்லை.  
லாலன், தனது சொந்த கிராமத்தைச் சேர்ந்த மற்றவர்களுடன் ஜெகந்நாத் கோயிலுக்கு யாத்திரை மேற்கொண்டபோது, இவர் பெரியம்மை நோயால் பாதிக்கப்பட்டு, இவரது தோழர்களால் காளிகங்கா ஆற்றின் கரையில் கைவிடப்பட்டார், ஒரு முஸ்லீம் மக்கள்தொகை கொண்ட கிராமமான சௌரியாவில் உள்ள நெசவாளர் சமூகத்தைச் சேர்ந்த மாலம் ஷா மற்றும் அவரது மனைவி மதிஜன், இவரை மீட்டு தங்கள் வீட்டிற்கு அழைத்துச் சென்றனர். அவர்கள் ஒரு இசைக் குழுவை நிறுவிய இடத்தில் அவர்கள் லாலனுக்கு நிலம் கொடுத்தனர். லாலன் அந்த கிராமத்தின் இசைக்கலைஞரான ஷிராஜ் சைனால் ஈர்க்கப்பட்டு அவரது பாடல்களைத் தொகுத்து நிகழ்த்தினர். பெரியம்மை நோயில் லாலன் தனது ஒரு கண்ணின் பார்வையை இழந்தார். இவரை சமகால சமூக சீர்திருத்தவாதிகளில் ஒருவரான கங்கல் ஹரிநாத்தின் நெருங்கிய நண்பராகவும், லாலனின் சீடராகவும் இருந்தவர் என்று ஆராய்ச்சியாளர்கள் குறிப்பிடுகின்றனர்.  
லாலோன் குஷ்டியாவில் உள்ள தாகூரின் ஜமீன்தாரிக்குள் வசித்து வந்தார். மேலும் தாகூர் குடும்பத்தினரை சந்தித்திருந்தார். அப்பகுதியின் ஜமீன்தார் ஜோதிரிந்திரநாத் தாகூர் 1889ஆம் ஆண்டில் லாலனின் ஒரே உருவப்படத்தை பத்மா நதியில் தனது வீட்டுப் படகில் வைத்து வரைந்தார் என்று கூறப்படுகிறது. லாலன் 1890 அக்டோபர் 17 அன்று தனது 118 வயதில் சியூரியாவில் இறந்தார். இவரது மரணச் செய்தி முதன்முதலில் கங்கல் ஹரிநாத் நடத்தும் *கிராம் பார்தா புரோகாஷிகா* என்ற செய்தித்தாளில் வெளியிடப்பட்டது. லாலன் தனது அக்ரா என்று அழைக்கப்படும் வசிப்பிடத்தின் நடுவில் அடக்கம் செய்யப்பட்டார்.
# நிகாத் சவுத்ரி (நடனக் கலைஞர்)

**நிகாத் சவுத்ரி** ( உருது : نگہت چودھری) பாக்கிஸ்தானின் லாகூரில் பிப்ரவரி 24இல் பிறந்தார். பின்னர் இலண்டன் சென்றார். ஒரு வயது இருந்த போது, இவர் சூஃபி & மிஸ்டிக் கதக் பாரம்பரிய நடனக் கலைஞரிடம் பயிற்சி பெற்றார். இவர் லண்டனில் தனது பயணத்தைத் தொடங்கி மூன்று தசாப்தங்களுக்கும் மேலாக தொழில்முறை கதக் நடனக் கலைஞராக செயல்பட்டு வருகிறார். அவர் பாலே மற்றும் தற்கால நடனம் ஆகியவற்றைக் கற்றார். அவர் தனது பதினான்கு வயதில் மிகச் சிறந்த கதக் நடனக் கலைஞர்களில் ஒருவராகக் கருதப்பட்ட நஹித் சித்திகியை சந்தித்து அவரது வழிகாட்டுதலின் கீழ் பயிற்சி பெற்றார். பாலேவைக் கைவிட்டு, தனது சொந்த கலாச்சாரத்தின் இந்திய பாரம்பரிய நடன வடிவங்களைக் கற்றுக்கொள்ள ஊக்கமளித்த அவர், அதன் நுணுக்கங்களைப் புரிந்துகொள்வதற்கும் உள்வாங்குவதற்கும் பயிற்சி அளித்தார். பிறகு அவர் மீண்டும் பாகிஸ்தானுக்கு சென்றார்.
# நிகாத் சவுத்ரி (நடனக் கலைஞர்)

## ஆரம்ப கால வாழ்க்கை

### கல்வி

அவர் தனது முறையான கல்வியை லண்டனில் இருந்து ஓ மற்றும் ஏ நிலைகளில் முடித்தார். மேலும் லண்டனின் கோல்ட்ஸ்மித் கல்லூரியின் லாபன் சென்டர் ஃபார் மூமென்ட் அன்ட் டான்ஸ் பாடத்தில் நடனத்திற்கான சான்றிதழ் பெற்றார். தற்போது, லண்டனில் உள்ள மிடில்செக்ஸ் பல்கலைக்கழகத்தில் மாஸ்டர்ஸ் இன் டான்ஸ் பீடாகோஜி பயில்கிறார்.
# நிகாத் சவுத்ரி (நடனக் கலைஞர்)

## ஆரம்ப கால வாழ்க்கை

### குடும்பப் பின்னணி

இவர் தனது தந்தையின் தரப்பிலிருந்து ஒரு இலக்கியக் குடும்பத்தையும், தாயின் தரப்பிலிருந்து வணிக உலகத்தையும் கொண்டவர். அவரது தாய்வழி தரப்பைச் சேர்ந்த அவரது தாத்தா, டாக்கா, லூதியானா, லாகூர் மற்றும் பைசலாபாத் ஆகிய நாடுகளில் பகிர்வுக்கு முன்னர் சவுத்ரி உள்ளாடை ஆலைகள் என்ற பெயரில் ஒரு புகழ்பெற்ற வியாபாரத்தை மேற்கொண்டார். அவரது தந்தை அப்துர்-ரெஹ்மான் சவுத்ரி பைசலாபாத் வேளாண் பல்கலைக்கழகத்தில் கணித பேராசிரியராக இருந்தார். அதே நேரத்தில் அரசு கல்லூரி பல்கலைக்கழகத்தில் (லாகூர்) பேராசிரியராக மாறுகிறார். இலண்டனில் உள்ள தி பிளேஸ் ( சாட்லர்ஸ் வெல்ஸ் தியேட்டர் ) நடன நிகழ்ச்சியில் இளங்கலைப் பட்டம் பெற்ற **ஃபாரூக் சவுத்ரி** அவரது சகோதரர் ஆவார். இவர் எண்பதுகள் மற்றும் தொண்ணூறுகளில் சர்வதேச தொழில்முறை நடனக் கலைஞராக இருந்தார். 1988 ஆம் ஆண்டில் சிறந்த செயலாற்றுபவருக்காக ஆசிய சாதனை விருதைப் பெற்றார். 1999 ஆம் ஆண்டில், அவர் நடனத்திலிருந்து ஓய்வு பெற்றார் மற்றும் இலண்டன் பல்கலைக்கழகத்தில் கலை நிர்வாகத்தில் எம்.ஏ. முடித்தார். 2000 ஆம் ஆண்டில், ஃபாரூக் சவுத்ரி அக்ரம் கான் நிறுவனத்தை அக்ரம் கான் (நடனக் கலைஞர்) உடன் இணைந்து நிறுவி அந்நிறுவனத்தின் தயாரிப்பாளரானார். அக்டோபர் 2013 இல் ஆங்கில தேசிய பாலே தயாரிப்பாளராகவும், 2016 முதல் சீனாவின் தேசிய நடன சின்னமான யாங் லிப்பிங்கிற்கான சர்வதேச நிர்வாக இயக்குநராகவும் தலைமைப் பாத்திரங்களை வகித்துள்ளார்.
# நிகாத் சவுத்ரி (நடனக் கலைஞர்)

## தொழில்

### தொழில்முறை வரலாறு

1985 ஆம் ஆண்டில், இவர் பிரித்தானிய ஏர்வேசில் (கராச்சி பேஸ்) விமான பணிப்பெண்ணாக சேர்க்கப்பட்டார். 1996 ஆம் ஆண்டில் இலண்டனில் நஹித் சித்திகியின் டான்ஸ் கம்பெனியில் முன்னணி கதக் நடனக் கலைஞராக நியமிக்கப்பட்டார். பின்னர் 2001 இல், அவர் பி.என்.சி.ஏ (பாகிஸ்தான் தேசிய கலை கவுன்சிலின்) இயக்குநராக பணியாற்றத் தொடங்கினார். அவர் ஒரு நடன பாடத்திட்டத்தை உருவாக்கி, 2010 இல் லாகூர் இலக்கணப் பள்ளியில் ஒரு கலை கலை நடன பயிற்றுவிப்பாளராக இருந்தார். 2012 இல் இஸ்லாமாபாத்தின் ஹெட்ஸ்டார்ட் பள்ளியில் நடன ஆசிரியராக நடனத்தை கற்பித்தார். 2013 ஆம் ஆண்டில் குச் காஸ் சென்டர் ஃபார் ஆர்ட்ஸ் கல்சர் அன்ட் டயலாக் மற்றும் இஸ்லாமாபாத்தின் லிபரல் ஆர்ட்ஸ் உயர்நிலைப்பள்ளியிலும் நடனம் கற்பித்தார். தற்போது, அவர் ஃபைஸ் கர் மற்றும் அவரது சொந்த நிறுவனமான இன்ஸ்டிடியூட் ஆப் பெர்பார்மிங் ஆர்ட்ஸில் நடனம் கற்பிக்கிறார்.
# ஊடுபாலினம்

**ஊடுபாலினம்** *(Intersex)* **ஊடுபாலியல்** சார்ந்த மக்கள் என்பவர் பிறப்பில் நிலவும் அனைத்து பாலியல் பான்மை வேறுபாடுகளில் ஏதாவது ஒன்றை/ பலவற்றைத் தழுவிய ஆண், பெண் உடலோடு பொருந்தாத பிறப்பு வேறுபாடமைந்த தனியர்கள் ஆவர். இந்த பாலியல் வேறுபாடுகளில் குறுமவகங்கள், பாலாக்கிகள், பால்சுரப்புகள், பால் உறுப்புகள் ஆகியன அடங்கும். இந்த வேறுபாடுகளில் பாலுறுப்பு மய்க்கமோ குறுமவகப் புறத்தோற்றவகைச் சேர்மானங்களோ அமையலாம்; ஆனால், இயல்பான XY-ஆண், XX-பெண் சேர்மானங்கள் அமையமாட்டா.
# பாறசாலை பி. பொன்னம்மாள்

**பாறசாலை பி. பொன்னம்மாள்** (*Parassala B. ponnammal*; 29 நவம்பர் 1924 – 22 சூன் 2021) இந்தியாவின் கேரள மாநிலத்தைச் சேர்ந்த கர்நாடக இசைக்கலைஞர் ஆவார். இவர் ஸ்ரீ பத்மநாபசுவாமி கோயிலின் புகழ்பெற்ற நவராத்திரி கொண்டாட்டங்களில் பெண்கள் பிரவேசித்தலையோ அல்லது கலந்துகொள்வதையோ தடைசெய்த 300 ஆண்டுகால பாரம்பரியத்தை உடைத்தெறிந்து, 2006 செப்டம்பர் 23 அன்று, திருவனந்தபுரத்தில் உள்ள நவராத்திரி மண்டபத்தில் பாடினார். திருவிதாங்கூர் அரச குடும்பத்தின் இளவரசர் ராம வர்மா அவர்களால் இது சாத்தியமானது.
# பாறசாலை பி. பொன்னம்மாள்

## ஆரம்ப கால வாழ்க்கை

பொன்னம்மாள் கேரள ஐயர் குடும்பத்தில் மகாதேவ ஐயர் மற்றும் பகவதி அம்மாள் ஆகியோருக்கு 1924 இல் இந்திய மாநிலமான கேரளாவின் திருவனந்தபுரம் மாவட்டத்திலுள்ள பாறசாலை என்ற ஊரில் பிறந்தார்.  
பொன்னம்மாள் தான் ஒரு குழந்தையாக இருந்த போதே கர்நாடக இசையை கற்கத் தொடங்கினார். 1940களின் முற்பகுதியில் திருவனந்தபுரத்தில் புதிதாக தொடங்கப்பட்ட சுவாதி திருநாள் இசைக் கல்லூரியில் சேர்ந்த முதல் பெண் மாணவி பொன்னம்மாள் ஆவார். அங்கு "கான பூஷணம்" மற்றும் "கான பிரவீணா" படிப்புகளில் முதல் தரத்தில் தேர்ச்சி பெற்றார்.  
பொன்னம்மாள் பல கர்நாடக சங்கீத மேதைகள் மற்றும் பாடகர்களிடமிருந்து கர்நாடக இசையைக் கற்றுக்கொண்டார். பாபநாசம் சிவன், அரிகேசநல்லூர் முத்தையா பாகவதர் மற்றும் செம்மங்குடி சீனிவாச ஐயர் ஆகியோர் இவரது ஆசிரியர்களில் சிலர்.
# பாறசாலை பி. பொன்னம்மாள்

## தொழில்

திருவனந்தபுரத்தில் உள்ள *காட்டன் ஹில்* பெண்கள் உயர்நிலைப் பள்ளியில் சேர்ந்த பொன்னம்மாள் இசை ஆசிரியராக தனது இசைத் தொழிலைத் தொடங்கினார். பின்னர் திருவனந்தபுரத்தில் உள்ள சுவாதி திருநாள் இசைக் கல்லூரியில் கற்பித்தல் பீடத்தின் முதல் பெண் உறுப்பினரானார். அவர் திருப்பூணித்துறையில் அமைந்துள்ள ராதா லெட்சுமி விலாசம் இசை மற்றும் நுண்கலைகள் கல்லூரியின் தலைமை தாங்கும் முதல் பெண் தலைமை ஆசிரியரானார்.  
இவர் குருவாயூர் பூரேச சுப்ரபதம், திரிசிவபுரேச சுப்ரபாதம், உத்சவ பிரபந்தம், நவராத்திரி கிரித்தி, மீனாம்பிகா ஸ்தோத்ரம் போன்ற இசை நிகழ்ச்சிகளில் ஐரயம்மன் தம்பி மற்றும் திரு. கே. சி. கேசவ பிள்ளை ஆகியோருடன் இணைந்து பாடினார்.  
பொன்னம்மாள் இந்தியாவிலும் வெளிநாட்டிலும் பல்வேறு இசைக் கச்சோிகளை நிகழ்த்தியுள்ளார்.
# பாறசாலை பி. பொன்னம்மாள்

## அங்கீகாரம்

பொன்னமாள் தனது இசைப் பயனத்தில் பல்வேறு விருதுகள் மற்றும் கௌரவங்களைப் பெற்றுள்ளார். இவரது இசை சாதனைகளுக்காக 2017 ஆம் ஆண்டு புது தில்லியில் நடைபெற்ற விழாவில் நாட்டின் நான்காவது மிக உயரிய விருதான பத்மஸ்ரீ விருதை இந்திய அரசாங்கம் வழங்கி பெருமைப்படுத்தி உள்ளது..
2015 ஆம் ஆண்டு மார்ச் மாதம் 23 ஆம் தேதி பொன்னமாளுக்கு சென்னையைச் சேர்ந்த நுண்கலை மன்றத்தால் *வாழ்நாள் சாதனையாளர் விருது* வழங்கப்பட்டது.
இது தவிர  
2016 ஆம் ஆண்டு எம்.ஜி.ராதாகிருஷ்ணன் விருது
2012 ஆம் ஆண்டு *சங்க பிரபாகர விருதும்*
2009 ஆம் ஆண்டு விநாயகர் சர்மா கல்வி மற்றும் தொண்டு சங்கத்தால் நிறுவப்பட்ட அமைப்பால் *எஸ். கணேஷா சர்மா விருதும்*
2009 ஆம் ஆண்டு இசை நாடக் அகாடமி விருதும்
2009 ஆம் ஆண்டு *சுவாதி சங்க புராஸ்கரம் விருதும்*
2009 ஆம் ஆண்டு *ஸ்ரீ குருவாயூரப்பன் செம்பாய் புராஸ்கரம் விருதும்* இவருக்கு வழங்கப்பட்டுள்ளது.
# பாறசாலை பி. பொன்னம்மாள்

## குறிப்பிடத்தக்க சீடர்கள்

- என்.ஜே.நந்தினி
- எம்.ஜி.ராதாகிருஷ்ணன்
- டாக்டர் கே. ஓமனகுட்டி
- நெய்யட்டிங்கரா வாசுதேவன்
# பாறசாலை பி. பொன்னம்மாள்

## குடும்பம்

இவரது கணவர் ஆர். தேவநாயகம் ஐயர் முன்பே காலமாகிவிட்டார். டி. மகாதேவன், டி. சுப்பிரமணியம் ஆகிய இரு பிள்ளைகள் உள்ளனர்.
# பாறசாலை பி. பொன்னம்மாள்

## இறப்பு

பொன்னம்மா அவர்கள் 2021 ஜூன் 22 ஆம் நாள் திருவனந்தபுரத்தில் தனது 96-வது அகவையில் உயிர் நீத்தார்.
# மிக்கோ

***மிக்கோ அல்லது மைக்கோ*** ( 巫女 ) என்பவர்கள் யப்பானின் சிந்தோ எனப்படும் மதப்பிரிவில் உள்ள கோயில் கன்னித்துறவிகள் ஆவர். இவர்கள் துணைப் பாதிரிகள் எனவும் அழைக்கப்படுகின்றனர். மைக்கோ ஒரு காலத்தில் ஒரு ஷாமனாக அதாவது ஆவி உலகுடன் தொடர்புடையவராகவும் குறி சொல்பவர்களாகவும் கருதப்பட்டனர். ஆனால் நவீன ஜப்பானிய கலாச்சாரத்தில்,ஒரு நிறுவனமயமாக்கப்பட்ட தினசரி கோவில் வாழ்க்கையில் முக்கியப் பாத்திரமாக புரிந்து கொள்ளப்படுகின்றனர். இவர்கள் அங்கு புனித சுத்திகரிப்பு பணிகள் முதல் புனித ககுரா நடனம் வரை செய்யப் பயிற்சி பெறுகின்றனர்.
# மிக்கோ

## உருவ விளக்கம்

ஒரு மிக்கோவானவர் பாரம்பரிய மரபுப்படி ஒரு ஜோடி சிவப்பு ஹக்காமா ஆடையை தனது இடுப்பினைச் சுற்றி அணிகிறார். ஹக்காமா உடையானது "கருஞ்சிவப்பு அல்லது குங்குமம் அல்லது செந்தூர வண்னத்தில், நீண்ட, பிரிக்கப்பட் கால்சட்டையும், ஒரு முடிச்சுடன் கட்டிய ஒரு நீண்ட, சற்று மடிப்புகளுடன் கூடிய பாவாடையும் கொண்ட உடையாகும். இதனுடன் மேலங்கியாக கோசோடு என்ற பெயருடைய வெள்ளை கிமோனோ அங்கியும் அணிகிறார். மேலும் சிலர் வெள்ளை அல்லது சிவப்புநிற நாடாக்கள் கொண்டு தலை முடியை முடிச்சிட்டுக் கொள்கின்றனர். ஷின்டோயிசத்தில், வெள்ளை நிறம் தூய்மையைக் குறிக்கிறது. காகுரா நடனங்களின் போது கொசோடுவின் மேல் அணியப்படும் ஆடை சிஹாயா என்று அழைக்கப்படுகிறது.  
மிக்கோக்கள் பாரம்பரியமாக வைத்திருக்கும் கருவிகளில் அஜுசாயுமி எனப்படும் வில்-அம்பு தமாகுஷி எனப்படும் காணிக்கைக்கான அலங்கரிக்கப்பட்ட சகாக்கி -மரக் கிளைகள் மற்றும் கெஹபாகோ எனப்படும் பொம்மைகள், விலங்குகள், மனித மண்டையோடுகள், ஷின்டோ பிரார்த்தனை மணிகள் ஆகியவை வைக்கப்பட்டிருக்கும் புனிதப்பெட்டிஆகியவை அடங்கும்.  
மைக்கோ விழாக்களில் மணிகள், முரசுகள், மெழுகுவர்த்திகள் மற்றும் அரிசி கிண்ணங்களையும் பயன்படுத்துகிறார்.
# மிக்கோ

## வரையறை

ஜப்பனிய சொற்களில் மிக்கோ, புயூஜோ என்ற இரண்டு சொற்களும் முறையே "பெண் மத குருவையும்", "கோவிலின் கன்னியையும்" குறிக்கின்றன. இவைகள் பொதுவாக சீன மொழியில் 巫 , 女<nowiki/>என்றும் எழுதப்படுகின்றன அதாவது இது ஷாமன் மதகுருவையும் பெண்ணையும் குறிக்கும். *மிக்கோ என்பது தொன்மையாக கடவுளின் குழந்தை அல்லது மதகுருவான குழந்தை என்ற பொருளில் வழங்கப்பட்டு வந்துள்ளது.*  
மைக்கோக்கள் முந்தைய காலங்களில் ஆவிகளைக் கட்டுப்படுத்தி, ஆவிகள் மற்றவர்களோடு தொடர்புகொள்ள ஓர் ஊடகமாகவும் இருந்துள்ளனர். (இதன் மூலம் அந்த நபர் அந்த காமி அல்லது ஆவியின் தெய்வீக விருப்பத்தை அல்லது செய்தியைத் தொடர்புகொள்வதற்கு நடுநிலை (யோரிமாஷி) ஆக பணியாற்கின்றனர். மேலும் இவர்கள் கோயில்களில் ஒரு தொழில்சார் சேவையாக முக்கோகு எனப்படும் அருள் வெளிப்பாட்டின் மூலமாக "அருட்குறி " சொல்லிவந்தனர் இதில் ஒரு காமி தனது விருப்பத்தைத் தெரிவிக்க இவர்களின் கனவில் தோன்றும். . காலம் செல்ல செல்ல அவர்கள் ஆலயங்களை விட்டு வெளியேறி மதச்சார்பற்ற சமூகத்தில் சுதந்திரமாக வேலை செய்யத் தொடங்கினர். ஆனால் இன்று மிக்கோக்கள் கோயில்களின் வரவேற்பறைகளின் முகப்பைல் அமர்ந்து காகுரா நடனம் செய்வதைத் தவிர வேறொன்றும் செய்வதில்லை.  
ஒரு ஊடகம் அல்லது மைக்கோ அல்லது ஒரு கெக்கி, (இது ஒரு ஆண் ஷாமன்) தவிர, ஒரு *டாகுசனின்* தளத்தில் எப்போதாவது ஒரு சயானிவாவும் கலந்து கொள்ளலாம் காமி காரி, டாகுசென் ஆகியோருள்ள விடத்தில் சயானியாவானவர் மிக்கோ அல்லது ஆவி ஏறியுள்ள நபரின் வார்த்தைகளை மற்றவர்களுக்குப் புரியவைக்கும் பணியைச் செய்கிறார். அல்லது செயலற்றவராகவும் இருக்கலாம், ஒரு நபர் திடீரென்று விருப்பமின்றி ஆட்கொள்லப்பட்ட பிறகு அல்லது ஒரு கனவில் ஆட்கொள்ளப்பட்ட பிறகு கொண்ட பிறகு பேசும்போது; தெய்வீக விருப்பத்தை அறிய அல்லது ஒரு தெய்வீக வெளிப்பாட்டைப் பெற ஒரு குறிப்பிட்ட நபரிடம் ஆவி இறங்கத் தூண்டப்படும்போது அவை அந்நபரின் மீது செயலில் இருக்கக்கூடும்.  
மைக்கோ பல பெயர்களால் அறியப்படுகிறார்; ஃபேர்சைல்ட் "சன்னதியுடன் இணைக்கப்பட்ட மைக்கோ" க்கான 26 சொற்களையும், "சன்னதியுடன் இணைக்கப்படாத மைக்கோ" க்கான 43 சொற்களையும் பட்டியலிடுகிறது.  
ஆங்கிலத்தில், இந்த வார்த்தை பெரும்பாலும் "கோயில் கன்னிகள்" என்று மொழிபெயர்க்கப்பட்டுள்ளது, இருப்பினும் இலவச மொழிபெயர்ப்புகள் பெரும்பாலும் "பெண் ஷாமன்" ( ஷமங்கா) அல்லது "தெய்வீகவாதி".என்ற சொற்றொடரைப் பயன்படுத்துகின்றன.
# மிக்கோ

## தற்கால மைக்கோ

தற்கால நவீன மைக்கோ பெரும்பாலும் ஷின்டோ ஆலயங்களில் காணப்படுகிறார்கள். அங்கு அவர்கள் சன்னதி செயல்பாடுகளுக்கு உதவுகின்றனர்; காகுரா போன்ற சடங்கு நடனங்கள் செய்கின்றனர்; *ஓமிகுஜி* எனப்படும் எதிர்கால அதிர்ஷ்டத்தை கூறுகின்றனர்; நினைவு பரிசுகளை விற்கின்றனர்;, ஷின்டோ சடங்குகளில் ஒரு கண்ணுஷி எனப்படும் கோயில் பராமரிப்பாளருக்கு உதவுகின்றனர். குலி என்பவர் சமகால மைக்கோவை இவ்வாறு விவரிக்கிறார்: "அவர் நவீனகால ஷாமானிக் சகோதரியின் தொலைதூர உறவினர், அவர் அநேகமாக இதனைப் பகுதிநேர நிலையில் செய்யும், ஒரு சாதாரண ஊதியத்தை வசூலிக்கும் பல்கலைக்கழக மாணவி."
# பியூட்டி சர்மா பருவா

**பியூட்டி சர்மா பருவா** (பிறப்பு 18 ஜூன் 1951) இந்தியாவின் அசாமியின் நாட்டுப்புற இசை, இந்திய பாரம்பரிய இசை, கஜல்(இசை) மற்றும் அசாமின் பஜன் பாடகர்களில் மிகவும் பிரபலமான மற்றும் மிகவும் மதிப்பிற்குரிய ஒருவர். அசாமின் மெலடி குயின் மற்றும் பியூட்டி பைடூ என மிகவும் பிரபலமாக அறியப்பட்ட இவர் அகில இந்திய வானொலி, தூர்தர்ஷன், ஆல்பங்கள் மற்றும் பிறவற்றிற்காக ஆயிரத்துக்கும் மேற்பட்ட பாடல்களைப் பதிவு செய்துள்ளார். இவரது முதன்மை மொழியாக அசாமிய மொழி மற்றும் இந்தி மொழிகளில் இருந்தாலும் ஆறு பிராந்திய இந்திய மொழிகளில் பாடல்களைப் பாடியுள்ளார். பியூட்டி பருவா, 1976 இல் *தி டெய்லி டெலிகிராப்*பில் மேன் வித் மெலடி ஹிஸ் பென் என்று புகழப்பெற்ற எழுத்தாளரும் பாடலாசிரியருமான த்விஜேந்திர மோகன் ஷர்மாவை (1948-2006) 1976 இல் திருமணம் செய்து கொண்டார்.
# பியூட்டி சர்மா பருவா

## ஆரம்ப கால வாழ்க்கை

பியூட்டி ஷர்மா பருவா மேல் அசாமின் கோலாகாட்டின் டஃபாலேட்டிங் தேயிலைத் தோட்டத்தில் பிறந்தார். அவரது தந்தை புவனேஷ்வர் பருவா, தேயிலை தோட்ட மேலாளர் மற்றும் அவரது தாயார் பெயர் நிர்மலா தேவி ஆவார்.  
பியூட்டி சர்மா பருவா 3 வயதில் ஜோர்ஹாட்டிலிருந்து வெவ்வேறு குருக்களிடமிருந்து மென் நாட்டுப்புற இசையில் தனது ஆரம்ப பாடங்களை கற்றார். 5 வயதிலிருந்தே, டஃபாலேட்டிங் தேயிலைத் தோட்டத்தில் தேயிலை தோட்டத் தொழிலாளர்களின் குழந்தைகளுக்கு நாட்டுப்புறப் பாடல்களைக் கற்பிக்கத் தொடங்கினார், மேலும் 6 வயதில் குழந்தை நாட்டுப்புற பாடகியாக உருவெடுத்தார். 1958 ஆம் ஆண்டில், அவருக்கு 7 வயதாக இருந்தபோது, சுதந்திர இந்தியாவின் முதல் பிரதமரான பண்டித ஜவஹர்லால் நேரு<nowiki/>வால் அவரது பாடும் திறனுக்கான வசதி செய்யப்பட்டது. 9 வயதிலிருந்தே, ராஜ்மோகன் தாஸ், துளசி சக்ரவர்த்தி, அனில் தத்தா, லட்சி சைக்கியா மற்றும் பண்டிட் மோதிலால் சர்மா போன்ற கிரானா கரானா மற்றும் இந்தூர் கரானாவில் இருந்து இந்திய பாரம்பரிய இசையில் பயிற்சி பெற்றார். பேகம் அக்தரால் தாத்ரா, தும்ரி மற்றும் கஜ்ரி போன்ற பிற மென் பாரம்பரிய இசை பாணிகளையும், பால் கவுதமின் கசல் (இசை) போன்றவற்றிலும் பயிற்சி பெற்றார்.
# பியூட்டி சர்மா பருவா

## பாடும் தொழில்

### 1960 களில் ஆரம்பகால வாழ்க்கை

1960 களில் இருந்து, பியூட்டி சர்மா பருவா அகில இந்திய வானொலி குவகாத்தி, ஷில்லாங், ஜோர்கட் மற்றும் திப்ருகார் ஆகியோரால் ஒளிபரப்பப்பட்ட அவரது பாடல்கள் மூலம் பிரபலமடையத் தொடங்கினார். அஸ்ஸாமி நாட்டுப்புற இசையை விட கஜல், பஜன் மற்றும் இந்திய பாரம்பரிய இசையால் அவர் மிகவும் பிரபலமடைந்தார். குவகாத்தி அகில இந்திய வானொலியால் பதிவு செய்யப்பட்ட அவரது முதல் பாடல், 1968 இல் நூருல் ஹக் எழுதி ஜிது தபன் இசையமைத்த துமலோய் மோனோட் போர் என்பதாகும். இந்த பாடல் 1972 இல் பூபன் அசாரிகாவுடன் இருவர் பாடுவதற்குரிய இசை பாடலாக பதிவு செய்யப்பட்டது. அகில இந்திய வானொலியில் அவரது இரண்டாவது பதிவு 1968 இல் ஓ ரோஜோனிகொண்டா ஆகும். இந்த பாடல் லிலா கோகோய் எழுதியது மற்றும் லக்கி சைக்கியா இசையமைத்தார். அசாமில் ராகம் சார்ந்த பாடல்களைப் பாடும் சில பாடகர்களில் ஒருவராக இவர் ஆரம்பகால புகழ் பெற்றார், பின்னர் சவுவா நீல் நீல் (1969) மற்றும் மோன் திலு டோமாக் (1969) உள்ளிட்ட 50 க்கும் மேற்பட்ட பாடல்களைப் பதிவு செய்தார்.
# எண்கண் முருகன் கோயில்

**எண்கண் முருகன் கோயில்** தமிழ்நாடு திருவாரூர் மாவட்டத்தில் திருவாரூரிலிருந்து 13 கிலோமீட்டர் தொலைவில் உள்ள எண்கண் கிராமத்தில் உள்ள எண்கண் பிரம்மபுரீசுவரர் கோயிலில் ஒரு தனி சன்னதியாக உள்ள கோயிலாகும். இந்த எண்கண் முருகன் கோவிலில் இங்கே முருகன் தான் மூலவர். இங்கே முருகனின் பெயர் சண்முகநாதன் என்ற பெயரில் அழைக்கிறார்கள்.
# எண்கண் முருகன் கோயில்

## முருகன் சன்னதி

முருகன் சன்னதிக்கு தெற்கு நோக்கிய வாயிலின் வழியே செல்லலாம்.
# எண்கண் முருகன் கோயில்

## புராண வரலாறு

பிரபலமான செவிவழிக் கதைகளின்படி, இந்த கோவிலில் முருகன் சிலையை செதுக்கிய சிற்பி, சிக்கல் மற்றும் எட்டுகுடி ஆகிய இடங்களில் சிற்பத்தை செதுக்கிய அதே நபர் எனப்படுகிறது. சிக்கலில் சிலை சிற்பம் செய்தபின், அச்சிற்பி தனது வலது கட்டைவிரலை வெட்டிகொண்டார், அதனால் அவர் சிக்கலில் உள்ள உருவத்தின் அழகை மிஞ்சும் எதையும் எங்கும் உருவாக்க மாட்டார் என்பதை உறுதிசெய்தார். எட்டுகுடி சிலை வடிவத்தை சிற்பிய பிறகு, அவர், அதன் அழகு சிக்கலில் உள்ள சிற்பத்தை மிஞ்சியதாக உணர்ந்து, தன்னை தண்டித்துக்கொள்ள தன் கண்களை குருடாக்கிக்கொண்டார். ஆகவே அவர், எங்கணில் முருகனின் சிலையை சிற்பம் போது, ஒரு பெண்ணின் உதவியை நாடினார். அப்போது தவறி அவர், அந்தப் பெண்ணின் ஒரு விரலை வெட்டி, இரத்தம் வெளியேற தொடங்கியது. இந்த இரத்தத் துளிகள் அவரது கண்களில் விழுந்து அவரது கண்களை குணப்படுத்தியது. சிற்பி பார்க்கமுடிவதை உணர்ந்தவுடன், ஆச்சரியத்துடன் "எங்கண்!" தமிழ் மொழியில் "என் கண்கள்" என்று பொருள்.